CELEX: 52022PC0025
Language: fi
Date: 2022-01-26
Title: Ehdotus EUROOPAN PARLAMENTIN JA NEUVOSTON PÄÄTÖS työttömiksi jääneitä työntekijöitä tukevan Euroopan globalisaatiorahaston varojen käyttöönotosta (EGF/2022/000 TA 2022 – komission aloitteesta annettava tekninen apu)

EUROOPAN KOMISSIO
            Bryssel 26.1.2022
            COM(2022) 25 final
            2022/0015(BUD)
            
            Ehdotus
            EUROOPAN PARLAMENTIN JA NEUVOSTON PÄÄTÖS
            työttömiksi jääneitä työntekijöitä tukevan Euroopan globalisaatiorahaston varojen käyttöönotosta (EGF/2022/000 TA 2022 – komission aloitteesta annettava tekninen apu)
            
               
         
         
            
               PERUSTELUT
            
            
               Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691
                  1
               , jäljempänä ’EGR-asetus’.
            
            
               HAKEMUKSEN TIIVISTELMÄ
            
            
               
                  Keskeiset tiedot:
               
               
                  EGR-viitenumero
                        EGF/2022/000
               
               
                  Euroopan komissio
                        Tekninen apu
               
               
                  Hallintomenot: budjetti euroina
                        290 000
               
               
                  Hallintomenot % (enimmäismäärä: 0,5 %)
                        0,14 %
               
            
            
            
               EGR-asetuksen 11 artiklan 1 kohdan mukaisesti enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen apuun.
            
            
            
               Rahoitettava tekninen apu ja sen arvioitujen kustannusten erittely
            
            
               1.Covid-19-pandemia on häirinnyt EGR-tapauksista päättämistä ja aiheuttanut epävarmuutta myös sikäli kuin on kyse yleisistä toimista ja erityisesti tapahtumista, jotka edellyttäisivät fyysistä läsnäoloa. Näin ollen komissio ei pyytänyt vuonna 2021 tekniseen apuun tarkoitettua tukea. Vuotta 2022 koskeva ehdotus on mukautettu nykytilanteeseen.
            
            
               2.Tuki käytetään EGR-asetuksen 11 artiklan 1 ja 4 kohdassa ja 12 artiklan 2, 3 ja 4 kohdassa mainittuihin menoihin jäljempänä esitetyllä tavalla. Euroopan komissio hallinnoi sitä suoraan.
            
            
            
                     
                        Kuvaus
                     
                  
                  
                     
                        Kokonaismenot 
                        (euroa)
                     
                  
               
                     
                        Hallintomenot
                     
                  
                  
                     
                        190 000
                     
                  
               
                     
                        Tekniset menot
                     
                  
                  
                     
                        100 000
                     
                  
               
                     
                        Arvioidut kokonaismenot
                     
                  
                  
                     
                        290 000
                     
                  
               
            
               3.Hallintomenot:
            
            
               ·EGR-yhteyshenkilöiden asiantuntijaryhmä, johon kuuluu kaksi jäsentä jokaisesta jäsenvaltiosta, pitää sääntömääräiset kokouksensa (vuoden 2022 alku- ja jälkipuoliskolla ja vuoden 2023 alkupuoliskolla). Pandemian vuoksi vuoden 2021 kokous oli täysin virtuaalinen. Nykyisen suunnitelman mukaan kokouksia, joissa osallistujat ovat fyysisesti läsnä, jatketaan todennäköisesti vuonna 2022.
            
         
         
            
               ·Komissio järjestää jäsenvaltioiden verkostoitumisen edistämiseksi yhden seminaarin, johon osallistuvat EGR:n täytäntöönpanosta vastaavat elimet ja työmarkkinaosapuolet. Tämä on suunniteltu pidettäväksi vuonna 2022 pidettävää asiantuntijaryhmän kokousta edeltävänä päivänä. Kokous pidetään todennäköisesti fyysisenä kokouksena.
            
            
               ·Tiedotustoimet: EGR:n verkkosivustoa
                  2
               , joka perustettiin komission työllisyys-, sosiaali- ja osallisuusasioiden pääosaston alaisuuteen ja jonka ylläpidosta vastaa EGR-asetuksen 12 artiklan 2 kohdan mukaisesti komissio, päivitetään ja laajennetaan säännöllisesti. Kaikki sivustolle lisättävät uudet tiedot käännetään kaikille EU-kielille. Yleistä tietoisuutta EGR:stä lisätään ja sen näkyvyyttä vahvistetaan. EGR:ää käsitellään erilaisissa komission julkaisuissa ja audiovisuaalisissa esityksissä EGR-asetuksen 11 artiklan 1 kohdan mukaisesti. 
            
            
            
               4.Tekniset menot:
            
            
               ·Sähköisen tiedonvaihtojärjestelmän ylläpito ja päivittäminen. Komissio jatkaa toimia saadakseen aikaan EGR:n hakemuksia ja hallintoa varten vakiomenettelyt käyttäen rahastojen yhteishallinnointijärjestelmää (SFC). Tämän ansiosta voidaan yksinkertaistaa EGR-asetuksen mukaisia hakemuksia, nopeuttaa niiden käsittelyä ja helpottaa raporttien poimintaa. SFC-rajapinta helpottaa myös EGR:n taloudellisia toimia. Tähän kuuluu erityisesti se, että
            
            
               –pidetään yllä SFC 2014–2020 -sovellusta ja varmistetaan tapausten päättämiseksi tarvittava lisäkehittely.
            
            
               –kehitetään edelleen vuosien 2021–2027 EGR:n rajapintaa SFC-järjestelmässä, erityisesti luomalla uusia toimintoja ja tekemällä mukautuksia SFC:n yhdenmukaistamiseksi vuosien 2021–2027 EGR-asetuksen vaatimusten kanssa.
            
            
               ·Seuranta ja tiedonkeruu: Komissio kerää tietoja saaduista hakemuksista ja maksetuista ja päätetyistä tuista sekä ehdotetuista ja täytäntöön pannuista toimenpiteistä. Nämä tiedot asetetaan saataville verkkosivustolla ja kootaan soveltuvassa muodossa tulevia kaksivuotiskertomuksia varten.
            
            
            
               Rahoitus
            
            
               5.EGR ei saa vuonna 2022 ylittää 186 miljoonan euron vuotuista enimmäismäärää vuoden 2018 hintoina (201 332 382 euroa vuoden 2022 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093
                  3
                8 artiklassa säädetään.
            
            
               6.EGR-asetuksen 11 artiklan 1 kohdan mukaan 0,5 prosenttia tästä määrästä voidaan käyttää komission aloitteesta annettavaan tekniseen apuun. Vuotta 2022 koskeva kokonaismäärä on edelleen käytettävissä. Ehdotettu määrä on 0,14 prosenttia EGR:n vuotuisesta enimmäisbudjettimäärästä vuonna 2022.
            
            
               7.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  4
                9 kohdan mukaisesti ehdotetun päätöksen EGR:n varojen käyttöönotosta.
            
            
            
               Muut asiaan liittyvät asiakirjat
            
            
               8.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle ehdotuksen 290 000 euron suuruisten määrärahojen siirtämisestä asianomaiseen budjettikohtaan.
            
            
            
               Maksumäärärahojen lähteet
            
            
               9.Tekniseen apuun tarvittavat 290 000 euroa katetaan EGR-budjettikohdan määrärahoista.
            
            
               2022/0015 (BUD)
            
         
         
            
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               työttömiksi jääneitä työntekijöitä tukevan Euroopan globalisaatiorahaston varojen käyttöönotosta (EGF/2022/000 TA 2022 – komission aloitteesta annettava tekninen apu)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EU) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691
                  5
                ja erityisesti sen 15 artiklan 1 kohdan,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen
                  6
                ja erityisesti sen 9 kohdan,
            
            
               ottavat huomioon Euroopan komission ehdotuksen,
            
            
               sekä katsovat seuraavaa:
            
            
               (1)Euroopan globalisaatiorahasto (EGR) työttömiksi jääneille työntekijöille pyrkii osoittamaan solidaarisuutta ja edistämään ihmisarvoista ja kestävää työllisyyttä unionissa tarjoamalla tukea suurten rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamalla heitä palaamaan ihmisarvoiseen ja kestävään työhön mahdollisimman nopeasti. 
            
            
               (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093
                  7
                8 artiklassa säädetään.
            
            
               (3)Asetuksen (EU) 2021/691 mukaan enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen apuun.
            
            
               (4)EGR:stä olisi sen vuoksi otettava käyttöön 290 000 euroa teknisen avun antamiseksi komission aloitteesta.
            
            
               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,
            
            
               OVAT HYVÄKSYNEET TÄMÄN PÄÄTÖKSEN: 
            
            
               1 artikla
            
            
               Otetaan työttömiksi jääneitä työntekijöitä tukevasta Euroopan globalisaatiorahastosta käyttöön 290 000 euroa maksusitoumusmäärärahoina ja maksumäärärahoina osana varainhoitovuotta 2022 koskevaa unionin yleistä talousarviota.
            
            
               2 artikla
            
            
               Tämä päätös tulee voimaan sinä päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]
                  8*.
            
            
               Tehty Brysselissä
            
         
         
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja 
                  
            
         
         
            
                  
                     (1)
                  
                        EUVL L 153, 3.5.2021, s. 48.
               
               
                  
                     (2)
                  
                        
                  http://ec.europa.eu/egf
                   
               
               
                  
                     (3)
                  
                        EUVL L 433 I, 22.12.2020, s. 15.
               
               
                  
                     (4)
                  
                        EUVL L 433 I, 22.12.2020, s. 29.
               
               
                  
                     (5)
                  
                        EUVL L 153, 3.5.2021, s. 48.
               
               
                  
                     (6)
                  
                        EUVL L 433 I, 22.12.2020, s. 29.
               
               
                  
                     (7)
                  
                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433 I, 22.12.2020, s. 15).
               
               
                  
                     (8)
                  * 
                        Parlamentti lisää päivämäärän ennen julkaisemista EUVL:ssä.